แผ่นดินไหวที่เกาหลีใต้ ขนาด 5.4 จุดศูนย์กลางเมืองคยองจู ห่างโซล 371 กม.
วันนี้ (12 ก.ย.2559) เกิดเหตุแผ่นดินไหวที่เมืองคยองจู ประเทศเกาหลีใต้ ขนาด 5.4 ตามการอ้างอิงของสำนักธรณีวิทยาสหรัฐฯ (USGS) ห่างจากกรุงโซลไปทางทิศตะวันออกเฉียงใต้ประมาณ 371 กิโลเมตร เมื่อเวลาประมาณ 20.30 น.ตามเวลาท้องถิ่น หรือเวลาประมาณ 18.30 น.ตามเวลาในไทยสำนักข่าวยอนฮับ รายงานว่า สำนักอุตุนิยมวิทยาของเกาหลีใต้ (KMA) ระบุเหตุแผ่นดินไหวครั้งนี้มีจุดศูนย์กลางอยู่ใกล้เขตแนนัมเมียงในเมืองคยองจู มีความลึก 8 กิโลเมตร โดยก่อนหน้านี้ได้เกิดแรงสั่นสะเทือนครั้งแรกขนาด 5.1 เมื่อเวลา 19.44 น.ทางตอนใต้ของเมืองคยองจู โดยแผ่นดินไหวครั้งที่สองเมื่อเวลา 20.30 น.ได้ทำให้เกือบทั่วประเทศรับรู้แรงสั่นสะเทือน ทั้งนี้ไม่มีรายงานความเสียหายรุนแรง เบื่องต้นมีรายงานผู้บาดเจ็บ 2 คนสำนักอุตุนิยมวิทยาของเกาหลีใต้ (KMA) ระบุอีกว่าแผ่นดินไหวครั้งนี้ มีระดับแรงสั่นสะเทือนที่รุนแรงกว่าแผ่นดินไหวที่เมืองเปียงยางเมื่อเดือนมกราคม ปี 1980 ที่มีขนาด 5.3
เกิดแผ่นดินไหวที่เกาหลีใต้ ขนาด 5.4 จุดศูนย์กลางเมืองคยองจู เมื่อเวลา 20.30 น.ตามเวลาท้องถิ่น หรือประมาณ 18.30 น.เวลาในไทย 
แผ่นดินไหวเกาหลีใต้,เกาหลีใต้,คยองจู,ข่าวต่างประเทศ,ไทยพีบีเอส